CELEX: C2007/211/49
Language: mt
Date: 2007-09-08 00:00:00
Title: Kawża C-319/07 P: Appell imressaq fil- 11 ta' Lulju 2007 minn 3F, preċedentement Specialarbejderforbundet i Danmark (SID) kontra d-digriet mogħti mil-Qorti tal-Prim Istanza (It-Tieni Awla Estiża) fit- 23 ta' April 2007 fil-Kawża T-30/03, Specialarbejderforbundet i Danmark vs Il-Kummissjoni tal-Komunatijiet Ewropej

8.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 211/27
            
         Appell imressaq fil-11 ta' Lulju 2007 minn 3F, preċedentement Specialarbejderforbundet i Danmark (SID) kontra d-digriet mogħti mil-Qorti tal-Prim Istanza (It-Tieni Awla Estiża) fit-23 ta' April 2007 fil-Kawża T-30/03, Specialarbejderforbundet i Danmark vs Il-Kummissjoni tal-Komunatijiet Ewropej
   (Kawża C-319/07 P)
   (2007/C 211/49)
   Lingwa tal-kawża: l-Ingliż
   Partijiet
   
      Appellanti: 3F, preċedentement Specialarbejderforbundet i Danmark (SID) (rappreżentanti: A. Bentley, Barrister u A. Worsøe, avukat)
   
      Partijiet oħra fil-kawża: Il-Kummissjoni tal-Komunitajiet Ewropej, Ir-Renju tad-Danimarka, Ir-Renju tan-Norveġja
   Talbiet ta' l-appellanti
   L-appellanti ssostni li l-Qorti tal-Ġustizzja għandha:
   
               —
            
            
               tannulla d-digriet tal-Qorti tal-Prim Istanza, tat-23 ta' April 2007, fil-Kawża T-30/03, Specialarbejderforbundet i Danmark vs Il-Kummissjoni tal-Komunatijiet Ewropej; u
            
         
               —
            
            
               tiddikjara r-rikors ta' l-appellanti fil-kawża T-30/03 ammissibli; u
            
         
               —
            
            
               fi kwalunkwe każ, tordna li l-Kummissjoni għandha tbati l-ispejjez inkorsi mill-appellanti fir-rigward tar-rikors preżenti.
            
         Motivi u argumenti prinċipali
   L-appellanti ssostni li d-digriet appellat għandu jiġi annulat għar-raġunijet segwenti:
   
               1.
            
            
               Il-Qorti tal-Prim'Istanza għamlet żball ta' liġi meta straħet fuq il-kawża C-67/96, Albany, sabiex tikkonstata li l-appellanti ma setgħetx tistrieħ fuq il-pożizzjoni kompetittiva tagħha stess fin-negozjati ta' ftehim kollettiv sabiex tistabilixxi li hija kienet individwalment kkonċernata.
            
         
               2.
            
            
               Il-Qorti tal-Prim'Istanza għamlet żball ta' liġi meta kkonstatat li l-appellanti ma setgħetx tistrieħ fuq aspetti soċjali sabiex tistabbilixxi li kienet individwalment kkonċernata.
            
         
               3.
            
            
               Il-Qorti tal-Prim'Istanza applikat b'mod ħażin il-ġurisprudenza Plaumann u ARE meta kkonstatat li l-appellanti ma' setgħetx tiġi kkunsidrata bħala individwalment kkonċernata għas-sempliċi raġuni li l-għajnuna in kwistjoni tingħata lill-benefiċċjarji peremezz ta' tnaqqis fil-talbiet ta' salarji ta' baħrin li jibbenefikaw mill-eżenzjoni mit-taxxa fuq id-dħul.
            
         
               4.
            
            
               Il-Qorti tal-Prim'Istanza applikat b'mod ħażin il-ġurisprudenza Van Der Kooy u CIRFS meta kkonstatat li l-interess proprju ta' l-appellanti bħala negozjatriċi ma' kienx affetwat minn miżuri fiskali.